Pielikums

Izglītības un zinātnes ministrijas

(datumu skatīt laika zīmogā)

rīkojumam Nr. 1-2e/24/241

Apstiprināta

ar Izglītības un zinātnes ministrijas

2024. gada “ ” \_\_\_\_\_

rīkojumu Nr. 1-2e/24/241

**Metodika papildinošas saimnieciskās darbības uzraudzības nodrošināšanai** **Eiropas Savienības kohēzijas politikas programmas 2021.–2027. gadam 4.2.1.6. pasākuma “Profesionālās izglītības iestāžu un koledžu mācību vide nozarēm aktuālo prasmju apguvei” pirmās, otrās, trešās un ceturtās atlases kārtas projektos.**

**I. Terminu skaidrojumi**

**Ar saimniecisku darbību nesaistīta pamatdarbība** – izglītības iestādes pamatdarbība, kas neietilpst Līguma par Eiropas Savienības darbību 107. panta 1. punktā noteiktajā darbības jomā, - valsts izglītības sistēmas ietvaros nodrošināta valsts izglītība, ko finansē un uzrauga valsts.

**Papildinoša saimnieciskā darbība (turpmāk – PSD)** – tāda saimnieciska darbība, kas tieši saistīta ar infrastruktūras ekspluatāciju un izmantošanu ar saimniecisku darbību nesaistītā finansējuma saņēmēja pamatdarbības jomā, tai tiek patērēti tie paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai un katru gadu iedalītā jauda platības, laika vai finanšu izteiksmē nepārsniedz 20 % no infrastruktūras kopējās gada jauda platības, laika vai finanšu izteiksmē. Atbilstoši Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 207.punktam “ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, Komisija uzskata, ka valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu.”[[1]](#footnote-3)

**Papildpakalpojumi** – pakalpojumi infrastruktūrā, ja pakalpojumus galvenokārt izmanto ar saimniecisku darbību nesaistītai pamatdarbībai un tie neietekmē tirdzniecību starp Eiropas Savienības dalībvalstīm (pakalpojums ir vietējs). Papildpakalpojumi ar nesaimniecisko infrastruktūras pamatdarbību ir saistīti to novietojuma dēļ – papildpakalpojumus principā izmanto konkrētās infrastruktūras lietotāji. Papildpakalpojumiem nav jāpiemēro iedalītās jaudas ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai finansējuma saņēmēja pamatdarbībai.

**Saimnieciska darbība** – tāda darbība, kur piedāvā preces vai pakalpojumus attiecīgā tirgū. Saimnieciskā darbība netiek konstatēta, piemēram, kad darbība ir saistīta vienīgi ar valsts pārvaldes funkciju un pārvaldes uzdevumu vai deleģēto pārvaldes uzdevumu izpildi, tai skaitā, ja publiskas personas infrastruktūra tiek iznomāta publiskās pārvaldes institūcijai vai privātpersonai pārvaldes funkciju vai pārvaldes uzdevumu veikšanai.

**Infrastruktūras amortizācijas periods** – projekta ietvaros modernizēto aktīvu lietderīgās lietošanas laiks atbilstoši projekta dzīves cikla periodam, kas atbilstoši MK noteikumu Nr.388 52.punktā[[2]](#footnote-4) noteiktajam ir 10 – 15 gadi.

**II. Vispārīga informācija**

1. Metodika nosaka pamatprincipus Eiropas Savienības kohēzijas politikas programmas 2021.–2027. gadam projektu ikgadējai PSD uzraudzībai un nelikumīgā komercdarbības atbalsta atgūšanas mehānismam, ja tiek pārsniegts PSD noteiktais apjoms infrastruktūras amortizācijas periodā (turpmāk – ikgadējā uzraudzība) Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa „Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībās attālinātā un tiešsaistes režīmā” 4.2.1.6. pasākuma “Profesionālās izglītības iestāžu un koledžu mācību vide nozarēm aktuālo prasmju apguvei” (turpmāk – 4.2.1.6. pasākums) pirmās, otrās, trešās un ceturtās atlases kārtas projektiem (turpmāk – projekti).
2. Metodika izstrādāta, balstoties uz iepriekšējo pieredzi, pārbaužu un revīziju rezultātiem un ieteikumiem, kā arī pareizas finanšu pārvaldības principiem, ievērojot šādus normatīvos aktus, dokumentus un skaidrojošos materiālus:
	1. MK noteikumi Nr. 388;
	2. Eiropas Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu (Eiropas Savienības Oficiālais Vēstnesis, 2016. gada 19. jūlijs, Nr. 2016/C 262/1);
	3. Finanšu ministrijas skaidrojošais materiāls par PSD (ancillary activity)[[3]](#footnote-5).
3. 4.2.1.6. pasākuma projektu PSD uzraudzību un nelikumīgā komercdarbības atbalsta atgūšanu veic Centrālā finanšu un līgumu aģentūra kā sadarbības iestāde (turpmāk – sadarbības iestāde) atbilstoši MK noteikumu Nr. 388 52. punktā noteiktajam.
4. Projektu ikgadējās uzraudzības periodu nosaka, ievērojot projekta dzīves ciklu (10 – 15 gadi), kas ietver arī projekta darbību īstenošanas periodu (noslēgta vienošanās par projektu īstenošanu vai noslēgts būvdarbu vai piegāžu līgums, ja projekta īstenošana uzsākta pirms vienošanās par projektu īstenošanu noslēgšanas saskaņā ar MK noteikumu Nr.388 37. punktu). Projekta dzīves cikls tiek noteikts:
	1. 10 gadi - investīcijām nozarēm aktuālo prasmju apguvei nepieciešamo mācību aprīkojumu un iekārtām, un transportlīdzekļiem kā uzskaites un tehniskajiem līdzekļiem un simulatoriem u.c.;
	2. 15 gadi – investīcijām mācību un koplietošanas telpu, piemēram, veselības punktu, dienesta viesnīcu, multifunkcionālo un sporta telpu, kā arī ēku, būvju un āra sporta laukumu infrastruktūras atjaunošanas, pārbūves vai jaunu ēku vai būvju būvniecības gadījumā;
	3. 15 gadi – kompleksām investīcijām, tostarp - investīcijām nozarēm aktuālo prasmju apguvei nepieciešamo mācību aprīkojumu un iekārtām, un transportlīdzekļiem kā uzskaites un tehniskajiem līdzekļiem un simulatoriem u.c. un investīcijām mācību un koplietošanas telpu, piemēram, veselības punktu, dienesta viesnīcu, multifunkcionālo un sporta telpu, kā arī ēku, būvju un āra sporta laukumu infrastruktūras atjaunošanas, pārbūves vai jaunu ēku vai būvju būvniecības gadījumā.
5. Nelikumīgā komercdarbības atbalsta atgūšanas mehānismu piemēro, ja kādā no kalendārajiem gadiem ikgadējās uzraudzības periodā tiek konstatēts, ka PSD iedalītā jauda platības, laika vai finanšu izteiksmē pārsniedz 20% no infrastruktūras kopējās gada jauda platības, laika vai finanšu izteiksmē. Informācija par atgūšanas mehānismu ir norādīta metodikas V. sadaļā.
6. Lai 4.2.1.6.pasākuma projektu īstenošanai piešķirtais publiskais finansējums netiktu kvalificēts kā komercdarbības atbalsts, šo projektu ietvaros modernizēto infrastruktūru tās amortizācijas periodā izmanto šādu darbību īstenošanai (piemērus skatīt metodikas 1. pielikumā “Pakalpojumu veidu piemēri un to klasifikācija”):

6.1. ar saimniecisku darbību nesaistītai pamatdarbībai;

6.2. PSD, ievērojot MK noteikumos Nr.  388 noteiktos ierobežojumus;

6.3. papildpakalpojumiem.

**III. Prasības finansējuma saņēmējiem ikgadējās uzraudzības nodrošināšanai**

1. Ja 4.2.1.6. pasākuma projekta īstenošanas rezultātā modernizētajā mācību infrastruktūrā (tai skaitā sporta infrastruktūrā, dienesta viesnīcā) paredzēta PSD veikšana, pirmās un trešās atlases kārtas projektu ietvaros sadarbības partneriem, otrās un ceturtās atlases kārtas ietvaros - finansējuma saņēmējiem (turpmāk kopā – labuma guvēji) ir jābūt izstrādātai kārtībai (piemēram, informācija iekļauta grāmatvedības politikā vai iestādes iekšējos noteikumos), kurā PSD uzraudzībai ir iekļauta vismaz šāda informācija:

 7.1. ir noteikta jaudas aprēķina metode platības, laika vai finanšu izteiksmē;

 7.2. ir noteikts PSD uzraudzības periods – 10 vai 15 gadi atbilstoši metodikas 4. punktam;

 7.3. PSD jēdziens un veidi, tai skaitā darbības, kuru īstenošanai tiek izmantota projekta ietvaros modernizētā infrastruktūra;

 7.4. PSD uzraudzības un kontroles kārtība, lai nodrošinātu atbilstību vienošanās par projekta īstenošanu un attiecīgi MK noteikumu Nr. 388 nosacījumiem, tai skaitā informācija par kārtību kādā profesionālās izglītības iestāde nodala ar saimniecisku darbību nesaistītas pamatdarbības un ar tām saistītās finanšu plūsmas no PSD un ar tām saistītās finanšu plūsmas, kādā veidā tiek uzskaitīta un uzkrāta informāciju par PSD, kādā veidā un kādā kārtībā tiek sniegta informācija sadarbības iestādei (tai skaitā skatīt nosacījumus metodikas 9. un 10. punktā);

 7.5. informācija, kā nosaka (aprēķina) PSD iedalīto jaudu platības, laika vai finanšu izteiksmē;

 7.6. nelikumīgā komercdarbības atbalsta atmaksas kārtība (tajā skaitā, finanšu avots), gadījumā, ja finansējuma saņēmējs, sadarbības iestāde vai cita uzraugošā iestāde ir konstatējusi komercdarbības kontroles normu pārkāpumu.

1. Šīs metodikas 7. punktā minētajai labuma guvēja kārtībai ir jābūt izstrādātai un apstiprinātai ne vēlāk kā līdz pirmā pārskata PSD uzraudzībai (metodikas 2.pielikums) sagatavošanas termiņam, kas noteikts šīs metodikas 9. punktā.
2. Labuma guvējiem sākot ar nākamo gadu pēc vienošanās par projekta īstenošanas noslēgšanas vai būvdarbu vai piegāžu līguma noslēgšanas, ja projekta īstenošana uzsākta pirms vienošanās par projektu īstenošanu noslēgšanas saskaņā ar MK noteikumu Nr.388 37. punktu, ir pienākums katru gadu projekta dzīves cikla laikā atbilstoši šīs metodikas 2. pielikumā pievienotajai veidlapai (izvēloties atbilstošo aprēķina metodi) sagatavot pārskatu par PSD apjomu un nodrošināt minēto pārskatu un aprēķinus pamatojošo dokumentu pieejamību PSD uzraudzībai.
3. Labuma guvējiem visā infrastruktūras amortizācijas periodā ir pienākums šīs metodikas 9. punktā noteiktos pārskatus PSD uzraudzībai, PSD pārskatā iekļauto aprēķinu pamatojošos dokumentus un citu PSD uzraudzībai nepieciešamo informāciju uzglabāt un uzkrāt tādā veidā, lai nepieciešamības gadījumā varētu nodrošināt tiem piekļuvi un spēt tos uzrādīt sadarbības iestādei vai citām kompetentajām ES fondu uzraudzībā iesaistītajām institūcijām.
4. Labuma guvēji iedalītās jaudas platības, laika vai finanšu izteiksmē aprēķinus veic, pamatojoties uz ticamiem un izsekojamiem datiem, kas izriet no izglītības iestādes uzskaites datiem vai resursu vadības sistēmas finanšu, personāla un pamatdarbības procesu uzskaitei un nodrošina, ka uzskaite par PSD ierobežojuma ievērošanu ir pierādāma ar atbilstošiem apliecinošiem dokumentiem.
5. Labuma guvējiem ir jānodrošina ar apliecinošiem dokumentiem pierādāma uzskaite par PSD ierobežojuma ievērošanu, tai skaitā jānodrošina ar projekta īstenošanu un darbībām infrastruktūras amortizācijas periodā saistīto dokumentu oriģinālu vai normatīvajos aktos par dokumentu izstrādāšanu un noformēšanu noteiktajā kārtībā apliecinātu to kopiju uzglabāšana visā infrastruktūras amortizācijas periodā.
6. Ja labuma guvējs konstatē, ka ir pārsniegts MK noteikumu Nr.388 51. punktā minētais 20 procentu ierobežojums no infrastruktūras gada jaudas platības, laika vai finanšu izteiksmē vai konstatē, ka veiktās investīcijas tiek izmantotas citai saimnieciskai darbībai, kas nav uzskatāma par PSD, tas saskaņā ar civiltiesisko līgumu vai vienošanos par projekta īstenošanu noteiktajā termiņā par konstatēto MK noteikumu Nr. 388 50. un 51. punktā minēto nosacījumu pārkāpumu iesniedz sadarbības iestādē ziņojumu un pārskatu metodikas 2. pielikuma formā.

**IV. PSD uzraudzības pamatprincipi**

1. MK noteikumu Nr. 388 50. punkts nosaka, ka 4.2.1.6. pasākuma projekta ietvaros netiek atbalstītas darbības, kurām atbalsts ir kvalificējams kā komercdarbības atbalsts. Savukārt MK noteikumi Nr. 388 51. punkts nosaka, ka, lai 4.2.1.6. pasākuma projektu ietvaros atbalsts infrastruktūrai netiktu kvalificēts kā komercdarbības atbalsts, infrastruktūrā, kuru izmanto profesionālās izglītības iestāžu vajadzībām, ir pieļaujamas PSD. PSD veikšana pieļaujama ne vairāk kā 20 procentu apmērā no attiecīgās infrastruktūras gada jaudas platības, laika vai finanšu izteiksmē.
2. Izvēlētā PSD aprēķina metode tiek piemērota un nevar tikt mainīta visā infrastruktūras amortizācijas perioda laikā. Ja viena projekta ietvaros ir modernizētas vairākas infrastruktūras vienības (tostarp vairāku profesionālās izglītības iestāžu infrastruktūras vienības), tad katrai vienībai vai katra profesionālās izglītības iestāde var noteikt citu PSD aprēķina metodi (piemēram, profesionālās izglītības iestādes mācību ēka – laika izteiksmē, dienesta viesnīca – finanšu izteiksmē). Ja projekta ietvaros veikta gan būvniecība, gan iegādāts aprīkojums un gan telpas, gan aprīkojumu plānots izmantot/tiek izmantots PSD, tad PSD uzskaites metode - platības izteiksme, nav piemērojama.
3. Sadarbības iestāde saskaņā ar šo metodiku nodrošina veikto investīciju atbilstības uzraudzību visā projekta dzīves ciklā atbilstoši MK noteikumu Nr. 388 50. un 51. punktā noteiktajam par PSD.
4. Sadarbības iestāde veic izlases veida pārbaudes PSD nosacījumu ievērošanas uzraudzībai pie noslēguma maksājuma pieprasījuma un projekta dzīves cikla beigās, nosakot izlases apjomu atbilstoši projektu riska līmenim.
5. Sadarbības iestādei ir tiesības labuma guvējam pieprasīt iesniegt PSD pārskatus projekta dzīves cikla laikā, tai skaitā gadījumos, kad saņemta informācija par PSD nosacījumu pārkāpumu no kompetentām iestādēm vai no trešajām personām.
6. Saņemot metodikas 13. punktā minēto labuma guvēja ziņojumu un pārskatu metodikas 2. pielikuma formā, veicot metodikas 17. punktā noteiktās izlases veida pārbaudes vai saņemot informāciju atbilstoši metodikas 18. punktam, sadarbības iestāde izvērtē tās atbilstību, ņemot vērā MK noteikumos Nr. 388 noteikto, vienošanās par projekta īstenošanu noteikto un šajā metodikā norādīto, tai skaitā:

19.1. izvērtē modernizētās infrastruktūras ekspluatācijas darbību raksturu (PSD, darbība, kurai nav saimniecisks raksturs vai papildpakalpojumi);

19.2. veic PSD aprēķina atbilstības pārbaudi;

19.3. nepieciešamības gadījumā pieprasa informācijas precizēšanu, paskaidrojumus vai papildinājumus, tai skaitā labuma guvēja grāmatvedības politiku vai kārtību;

19.4. piemēro publiskā finansējuma atgūšanas mehānismu, kas skaidrots šīs metodikas V. sadaļā, ja kādā no kalendārajiem gadiem infrastruktūras amortizācijas periodā tiek konstatēts, ka PSD iedalītā jauda platības vai laika, vai finanšu izteiksmē pārsniedz 20% no infrastruktūras kopējās gada jaudas platības vai laika, vai finanšu izteiksmē.

1. Ja sadarbības iestādei rodas šaubas par labuma guvēja sniegto datu ticamību, labuma guvējam ar dokumentiem (līgumi, rēķini, izdrukas no grāmatvedības reģistriem, metodikas, grāmatvedības politikas u.c.) ir jāpierāda, ka viņa sniegtā informācija ir patiesa.
2. Pamata informācija, kas var tikt izmantota izvērtējot iesniegto labuma guvēja ziņojumu un pārskatu metodikas 2. pielikuma formā :

21.1. labuma guvēja pārskats metodikas 2. pielikuma formā un metodikas 13. punktā minētais labuma guvēja ziņojums, kā arī atbilstoši metodikas 19.3. apakšpunkta pieprasījumam sniegtā labuma guvēju papildus un precizētā informācija;

21.2 labuma guvēju grāmatvedības politikas apraksts vai kārtība (ja to sadarbības iestāde pieprasa finansējuma saņēmēju iesniegtās informācijas pārbaudei);

21.3. apgrozījuma pārskats par konkrētu pārskata gadu, kur raksturo labuma guvēju finanšu plūsmas sadalījumā pa izdevumu ekonomiskās klasifikācijas kodiem (ja attiecināms) un darbību veidiem, ievērojot to raksturu;

21.4. budžeta izpildes pārskats, kas sagatavots atbilstoši Ministru kabineta noteikumiem par Gada pārskata sagatavošanas kārtību. Gada pārskati ir publiski pieejama informācija, kuru var salīdzināt ar finansējuma saņēmēju iesniegto informāciju, piemēram, ieņēmumu apjomu, veidus, pozīcijas “citi ieņēmumi” vai “iepriekš neklasificētie ieņēmumi”, tādējādi izvērtējot, vai norādītais ieņēmumu apmērs ir atbilstošs. Vienlaikus uzraudzības pārbaudes procesā jāņem vērā, ka informācija, ko iesniedz labuma guvēji, ne vienmēr ir salīdzināma ar publiski pieejamo informāciju (ja budžeta izpildes veidlapā tiek norādīta informācija pēc naudas plūsmas principa, bet iesniegta ir informācija pēc uzkrāšanas principa);

21.5. dati no uzskaites sistēmas finanšu, personāla un pamatdarbības procesu uzskaitei (ja tāda izglītības iestādē ir un ja attiecināms);

21.6. cita informācija, kas sadarbības iestādei ir pieejama pārbaudes brīdī (informācija, kas pieprasīta no labuma guvējiem, publiski pieejama informācija, informācija, kas saņemta no trešās puses, audita un revīziju ziņojumi u.c.).

22. Nepieciešamības gadījumā sadarbības iestāde var veikt pārbaudi pie labuma guvējiem, lai gūtu pārliecību par labuma guvēju iesniegto datu atbilstību labuma guvēju grāmatvedības politikā vai kārtībā noteiktajam, vienošanās par projekta īstenošanu noteiktajam, MK noteikumu Nr. 388 prasībām. Sadarbības iestāde izvērtē nepieciešamību veikt pārbaudi projekta īstenošanas vietā, ja labuma guvēja iesniegtā informācija un publiski pieejamā informācija atšķiras vai labuma guvēju iesniegtā informācija nerada pārliecību par tās atbilstību prasībām un labuma guvēju papildus sniegtie paskaidrojumi nerada pārliecība par informācijas atbilstību vienošanās par projekta īstenošanu noteiktajam un MK noteikumu Nr. 388 prasībām.

23. Pārbaudes projekta īstenošanas vietā veikšanas kārtību nosaka sadarbības iestādes iekšējie noteikumi.

**V. Atgūšanas mehānisms**

24. Sadarbības iestāde labuma guvējam piemēro nelikumīgā komercdarbības atbalsta atgūšanas mehānismu, ja ar saimniecisku darbību nesaistīta projekta ietvaros modernizētās infrastruktūras izmantojums PSD īstenošanai pārsniedz 20 % no minētā projekta ietvaros modernizētās infrastruktūras kopējās gada jaudas platības, laika vai finanšu izteiksmē (atbilstoši labuma guvēju izvēlētai uzskaites metodei). Nelikumīgā komercdarbības atbalsta atgūšanas mehānisma atgūšanas procedūru piemēro arī tad, ja konstatēts, ka tiek veikta cita saimnieciskā darbība.

25. Ja sadarbības iestāde konstatē, ka ir pārkāptas MK noteikumu Nr. 388 noteiktās komercdarbības atbalsta kontroles normas, labuma guvējam ir pienākums atmaksāt sadarbības iestādei saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199) IV vai V nodaļas nosacījumiem.

26. Atgūstamā publiskā finansējuma (ja J >20%) aprēķina (bez procentiem) kārtība:

$$A={J\*F}/{P}$$

A – atgūstamais publiskais finansējums;

J – jaudas apmērs konkrētajā ikgadējās uzraudzības pārskata periodā;

F- publiskais finansējums infrastruktūras attīstībai

P – pārskata perioda kopējais ilgums (infrastruktūras amortizācijas periods).

*Piemērs:*

|  |  |
| --- | --- |
| Publiskais finansējums infrastruktūras attīstībai | F =  500 000 EUR |
| Infrastruktūras amortizācijas periods | P = 10[[4]](#footnote-6) gadi |
| Infrastruktūras amortizācijas perioda gads | 2025.gads | 2026.gads | 2027.gads | 2028.gads | 2029.gads |
| Saimnieciskai darbībai iedalītā jauda (J) | 15% | 15% | 30%[[5]](#footnote-7) | 15% | 25% |
| **Atgūstamā publiskā finansējumu A (ja J >20%) aprēķinā izmantojamā formula**$$A={J\*F}/{P}$$ |
| Atgūstamā publiskā finansējuma summa | 0 | 0 | 15 000 | 0 | 12 500 |
| **Apraksts.***Pieņēmumi:* * profesionālās izglītības iestādes infrastruktūras modernizācijas projekta *publiskā finansējuma apmērs* 500 000 *euro*;
* *projekta pārskata periods*, kas vienāds ar infrastruktūras *amortizācijas periodu*, ir 10 gadi (izriet no MK noteikumos Nr. 388 noteiktā infrastruktūras amortizācijas perioda (projekta dzīves cikla periods) tvēruma (10-15 gadi) un noteikts saskaņā ar šīs metodikas 4. punktu).

*Konstatējums ikgadējās uzraudzības pārskata periodā:* * pēcuzraudzības periodā vienā no pārskata gadiem (2027.g.) PSD veikta 30% apmērā no kopējās infrastruktūras jaudas konkrētajā pārskata gadā un vienā no pārskata gadiem (2029.g.) PSD veikta 25% apmērā no kopējās infrastruktūras jaudas konkrētajā pārskata gadā. Tādējādi 30% no publiskā finansējuma, kas attiecināms uz 2027. gadu un 25% no publiskā finansējuma, kas attiecināms uz 2029. gadu, ir izmantoti saimnieciskas darbības veikšanai un ir atgūstami.

*Aprēķins atgūstamajam finansējumam:* [atgūstamais publiskais finansējums 2027.gads] = 0,3 x 500 000 *euro*/10 gadi = 15 000 *euro* (plus atgūšanas procenti). [atgūstamais publiskais finansējums 2029.gads] = 0,25 x 500 000 *euro*/10 gadi = 12 500 *euro* (plus atgūšanas procenti).  |

27. Labuma guvējam ir pienākums atmaksāt atgūstamo finansējumu kopā ar procentiem, kādus publicē Eiropas Komisija saskaņā ar Komisijas regulas Nr. [794/2004](http://eur-lex.europa.eu/eli/reg/2004/794/oj/?locale=LV) 10. pantu, tiem pieskaitot 100 bāzes punktus, no dienas, kad nelikumīgs komercdarbības atbalsts tika nodots labuma saņēmēja rīcībā, līdz tā atgūšanas dienai, ievērojot Komisijas regulas Nr. [794/2004](http://eur-lex.europa.eu/eli/reg/2004/794/oj/?locale=LV) 11. pantā noteikto procentu likmes piemērošanas metodi.

Pielikumi:

1. Pakalpojumu veidu piemēri un to klasifikācija uz 9 lpp.

2. Veidlapa PSD uzraudzībai finanšu, platības vai laika izteiksmē uz 4 lpp.

1. Eiropas Komisijas paziņojuma 207.punkts. Pieejams: <https://eur-lex.europa.eu/legal-content/LV/TXT/?uri=uriserv:OJ.C_.2016.262.01.0001.01.LAV&toc=OJ:C:2016:262:TOC>. [↑](#footnote-ref-3)
2. Ministru kabineta 2024. gada 18. jūnija noteikumi Nr. 388 "Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.6. pasākuma "Profesionālās izglītības iestāžu un koledžu mācību vide nozarēm aktuālo prasmju apguvei" pirmās, otrās, trešās un ceturtās projektu iesniegumu atlases kārtas īstenošanas noteikumi" (turpmāk –MK noteikumi Nr. 388) <https://likumi.lv/ta/id/352896> [↑](#footnote-ref-4)
3. <https://www.fm.gov.lv/lv/media/504/download> [↑](#footnote-ref-5)
4. Saskaņā ar šīs metodikas 4. punktā noteikto, jāizvēlas atbilstošais infrastruktūras amortizācijas periods – 10 vai 15 gadi. [↑](#footnote-ref-6)
5. [↑](#footnote-ref-7)